《洞庭用白乐天韵 其二》
宋代·释元肇

西缈东峨日未沉，洞庭山水更幽深。微茫雪浪疑浮玉，杳霭烟霞似紫金。

坛上绿毛遗灶冷，橘中皓首采芝吟。桃花洞口年年发，自是寻人不尽心。

作者简介：释元肇（一一八九～？）（生年据本集卷上《寄赵东阁》“与君生己酉”及卷下《丁巳生朝》年六十九推定），字圣徒（日刻本本集署名），号淮海，通州静海（今江苏南通）人，俗姓潘。年十九薙染受具。参浙翁于径山，命为掌记。出世通之光孝，历住吴城双塔、金陵清凉、天台万年、苏之万寿、永嘉江心、杭之净慈、灵隐等寺，圆寂于径山。有《淮海挐音》二卷。